cyanic-selkie/wikianc huggingface dataset:
Dinosaurer
Vekselvarme eller jevnvarme?
En av de største diskusjonene om dinosaurene er diskusjonen om hvorvidt disse dyrene var vekselvarme eller jevnvarme. Den mest utbredte oppfatningen blant forskere er at de var vekselvarme dyr. Tilhengerne av denne teorien peker på at dinosaurene var reptiler, og at dagens reptiler er vekselvarme. Dinosaurene manglet også nesemuslinger, hvilket alle jevnvarme dyr er avhengige av for ikke å tørke ut når de avgir fuktighet under pusting.
Tilhengerne av teorien om at dinosaurene var jevnvarme, peker på at de antagelig var svært aktive dyr, hvilket er uvanlig for vekselvarme dyr. De store dinosaurene ville uansett ha holdt en relativt jevn kroppstemperatur, ettersom store dyr har for liten overflate i forhold til volumet til å kunne kjøles ned eller varmes opp raskt av omgivelsene, såkalt «gigantothermi». Et annet indisium er kroppstemperatur hos fugler: Siden fugler er jevnvarme, er det rimelig å anta at i alle fall deres nærmeste slektninger blant dinosaurene var det. Undersøkelse av oksygenisotoper fra rovdinosaurene Tyrannosaurus og Giganotosaurus og enkelte fuglehoftedinosaurer viser tegn på varmblodighet, men ikke like kraftig som hos fugler, mens varaner fra de samme lagene ikke viser slike tegn. En del små rovdinosaurer har vært funnet med rester av dunaktig fjærdrakt, og har trolig vært jevnvarme med høyere kroppstemeratur enn omgivelsene. Om de har vært like varme som fugler (38-42 grader) er usikkert.
Denne diskusjonen åpner også for å diskutere om dinosaurer virkelig bør klassifiseres som krypdyr. Skjelettmessig er det mange dinosaurer som har mer til felles med dagens fugler enn krypdyr. Ett av kjennetegnene på krypdyr er at beina står ut til siden (derav krypdyr), mens dinosaurer hadde beina under kroppen. Slår man fast at dinosaurer var jevnvarme, vil man få problemer med å klassifisere dem som krypdyr dersom man baserer definisjonen av krypdyr på at de er vekselvarme.
Kjente dinosaurer
Enkelte slekter av dinosaurer er mer kjent enn andre. Dette gjelder særlig enkelte rovdinosaurer og store og dramatisk utseende planteetere. Dette gjelder særlig grupper som ble oppdaget under den «klassiske» dinosaurjakten i USA på slutten av 1800-tallet og begunnelsen på 1900-tallet, slik som Tyrannosaurus og Triceratops.
Utah Olympic Oval
Utah Olympic Oval er en ishall for hurtigløp på skøyter i Salt Lake City i USA. Hallen ble bygd for å huse hurtigløpsøvelsene under vinter-OL i 2002, og framsto allerede under OL-øvelsene som verdens raskeste skøytebane, med flere nye verdensrekorder.
Simple living
Simple living (norsk: "å leve enkelt") er et engelsk begrep for en enkel livsstil som noen personer tilstreber, ofte av sprituelle, helsemessige eller økologiske grunner. Det kan for eksempel omfatte å leve med færre eiendeler (det kalles gjerne minimalisme), eller å være mer selvforsynt. Simple living kan karakteriseres ved å være fornøyd med det du har heller enn det du ønsker deg. Det å leve asketisk omfatter også å avstå fra luksus og nytelse, men ikke alle som lever enkelt er asketer. Simple living er ikke det samme som å leve i fattigdom, men er en frivillig livsstil.
De som følger simple living-tankegangen gjør det av ulike personlige grunner, som åndelighet, helse, å ha mer kvalitetstid med familie og venner, bedre balanse mellom arbeid og fritid, personlig smak, økonomisk bærekraft, nøkternhet, miljøvennlig bærekraft, eller for å redusere stress. Simple living kan også være en reaksjon på materialisme og prangende forbruk. Noen nevner sosiopolitiske mål som miljøvern, anti-konsumerisme eller krigsmotstand.
Religiøs og åndelig
Mange religioner og åndelige tradisjoner oppfordrer til å leve enkelt. Tidlige eksempler omfatter Śramaṇa-tradisjonen i jernalderens India, Gautama Buddha og de bibelske nasireerne.
Den bibelske Jesus skal ha levd et enkelt liv. Han oppfordret disiplene sine til å "ikke skulle ta med seg noe annet enn en stav på veien - ikke brød, ikke sekk, ikke kobberpenger i beltet. De skulle ha sko på føttene, men ikke ha på seg to kapper."
På samme måte har mange andre religiøse personer hevdet at åndelig inspirasjon gjorde at de begynte å leve enkelt, for eksempel Benedikt av Nursia, Frans av Assisi, Henry David Thoreau, Lev Tolstoj, Rabindranath Tagore, Albert Schweitzer og Mahatma Gandhi.
Minske forbruk, arbeidstid og eiendeler
Noen lever enkelt ved å redusere forbruket sitt. Det å ha et mindre forbruk fører sannsynligvis til mindre individuell gjeld, som gir større fleksibilitet og et enklere liv. Ved å bruke mindre penger på tjenester og varer er det mulig å arbeide mindre. Tiden som spares kan brukes til fritidsinteresser eller å hjelpe andre.
Eva Jansen
Eva Solveig Jansen (født 1946) er en tekstforfatter som skrev teksten til vinnermelodien Visjoner i den norske Melodi Grand Prix-finalen i 1992. Artist var Merethe Trøan, og komponisten var Robert Morley. Disse skrev også Tor Endresens hit Café le swing fra Melodi Grand Prix 1990 og Barneøyne i Melodi Grand Prix 1989. Jansen var også tekstforfatter av Dine øyne og La musikken leve i Melodi Grand Prix 1984 og Casanova i Melodi Grand Prix 1994.
James Ross Island
James Ross Island er en stor øy på østkysten av Trinityhalvøya, den nordlige delen av Antarktishalvøya. Øya strekker seg 65 kilometer i nord-sør-retning og arealet er 2598 km². Høyeste punkt, Mount Haddington, måler 1640 moh. og Prince Gustav Channel separerer James Ross Island fra fastlandet.
James Ross Island ble kartlagt i november 1903 av den svenske antarktisekspedisjonen 1901–03 under ledelse av Otto Nordenskjöld. Han navnga den etter James Clark Ross, leder av en britisk ekspedisjon til Antarktis i 1842.
Øya var forbundet med fastlandet med en isbrem frem til 1995, da isbremmen kollapset og gjorde Prince Gustav Channel seilbar.
Morning Songs
Morning Songs er en EP med Jim Stärk, utgitt i 2004.
Bardun
En bardun er et tau eller vaier som har til hensikt å skape støtte og stabilitet til høye gjenstander ved hjelp av strekkrefter. Eksempler er en mast i telt eller telefonstolper. På større seilfartøyer støtter bardunene den øverste delen av masten i sideretning. Lavere tverrskipsstøtte kalles vant og alle langskips kalles stag.
En bardun kan være lagd av en metallisk vaier. For å kunne stramme opp og justere strekkreftene i bardunen settes det ofte på strekkfisker i den ene enden av bardunen, for med denne kunne kompensere for forandringen i «bardunens lengde».
F-Spot
F-Spot er et fotohåndteringsverktøy for GNOME-skrivebordsmiljø. Aktiv utvikling opphørte i 2017.
Funksjoner
F-Spots brukergrensesnitt skal være er enkelt å bruke, men allikevel støtte avanserte funksjoner som å merke bilder og vise og eksportere Exif- og XMP-metadata.
Bilder kan importeres direkte fra kameraet. Driverstøtten gis av libgphoto2.
Grunnleggende funksjoner slik som kantkutting, rotering og gjøre om størrelse er tilgjengelig sammen med mer avanserte funksjoner slik som rød-øye-fjerning og revisjonskontroll. Fargejustering er støttet, inkludert lys, kontrast, nyanse, metning og temperatur.
Støttede formater
De vanligste digitale bildeformater er støttet, inkludert JPEG, PNG, TIFF, DNG og flere leverandørspesifike RAW formater (CR2, PEF, ORF, SRF, CRW, MRW and RAF). Andre støttede filtyper er GIF, SVG (Skalerbar vektorgrafikk) og PPM.
Foto-CDer kan lages ved å velge flere bilder og velge «eksporter til CD» fra hovedmenyen.
Bilder i F-Spot biblioteket kan lastes opp til en antall Internet-lagringsider, som Flickr og Google Picasa Web Album.
Teknisk informasjon
F-Spot er skrevet i programmerinsspråket C# ved hjelp av Mono. Prosjektet ble opprinnelig startet av Ettore Perazzoli siden oppdatert av Larry Ewing.
Glenford Ysaguirre
Glenford «Glen» Ysaguirre er en belizisk økonom som var sentralbanksjef i Belizes sentralbank (Central Bank of Belize) fra oktober 2008 til september 2016.
Biervliet
Biervliet er en gammel fiskerlandsby og omliggende område i Zeeuws-Vlaanderen med 1310 innbyggere. Den var en selvstendig kommune frem til den ble slått sammen med Terneuzen i 1970. Den befinner seg på vestsiden av Terneuzen mot grensen med Sluis.
Landsbyen har en lang historie, den er ifølge landsbyens eget nettsted nevnt første gang i 984. I 1183 fikk festningsbyen byrettigheter, og samme år ble den, sammen med 27 andre byer i Flandern, fritatt for tollplikt av greve Philip van den Elzas.
Rundt 1400 fant flere oversvømmelser sted, og Biervliet ble liggende på en øy. Frem til 1573 falt Biervliet under Grevskapet Flandern, men i 1573 ble byen befridd fra det spanske herredømmet av vanngeusene, og ble dermed en del av grevskapet Holland. Stattholder Maurits av Nassau lot en festning bli bygget på øyen, slik at skipstrafikken til og fra Gent kunne kontrolleres.
Biervliets kirke, Visserskerk (no. fiskernes kirke), ble bygget i 1659 og har fremdeles noen glassmalerier fra 1660-61 i vinduene. Et annet dominerende byggverk er kornmøllen De Harmonie fra 1842.
Mieczysław Moczar
Mieczysław Moczar (egentlig Mikołaj Demko, også kjent under diminutivformen Mietek, født 25. desember 1913 i Łódź, død 1. november 1986 i Warszawa) var en polsk kommunistisk politiker.
Bakgrunn
Moczars far var ortodoks hviterusser og moren polsk katolikk. I 1937 ble han medlem av det polske kommunistpartiet, som noe tid etter ble oppløst av den kommunistiske internasjonale etter anvisning fra av Stalin. Mellom 1938 og 1939 satt han i fengsel. Etter utbruddet av annen verdenskrig begav han seg til det sovjet-okkuperte Białystok, og begynte å arbeide for de sovjetiske okkupantenes etterretningstjeneste. Senere spilte han en viktig rolle i koordineringen av kommunistiske undergrunnsstyrker i Lublin og Kielce-regionene.
Fra slutten av krigen koordinerte han kampen mot den antikommunistiske polske opposisjonen i Łódź, og ble kjent for spesiell grusomhet.
Politiker
Han ble utnevnt til landbruksminister i 1956 og var innenriksminister fra 1964 til 1968. Fra 1971 til 1983 var han formann for NIK, den polske riksrevisjonen. Dessuten var han medlem av sentralkomitéen i Polska Zjednoczona Partia Robotnicza fra 1965 til 1981, som sekretær mellom 1968 og 1971. Moczar var også medlem av politbyrået mellom 1970 og 1971 og igjen mellom 1980 og 1981. Han var dessuten general i den polske folkearméen.
På 1960-tallet var Moczar en ledende representant for den grupperingen som var kjent som «partisaner», og som kombinerte kommunisme med nasjonalistiske synspunkter. Han ble regnet som en sterk motstander av politiske reformer og derfor som en «hardliner» innenfor kommunistpartiet, og ble etter 1965 en av partisjef Władysław Gomułkas bitreste rivaler.
Det var imidlertid en utbredt oppfatning at Gomułkas avhengighet av Moczar under protestene i 1968 gjorde Moczar for sterk for Gomułka. Etter at Gomułka var avsatt avviste den sovjetiske ledelsen å godkjenne Moczar som hans etterfølger, og foretrakk Edward Gierek.
Robert Napier (1810–1890)
Robert Cornelius Napier, 1. baron Napier av Magdala, (født 6. desember 1810 i Colombo på Ceylon, død 14. januar 1890 i London) var en britisk feltmarskalk. Napier var aktiv i India og ledet militærekspedisjoner til Etiopia og Kina.
Bakgrunn
Napier var sønn av en major i artilleriet. Faren falt i kamp ett år etter guttens fødsel, på øya Java.
I 1824 begynte Napier på Det britiske ostindiske kompanis militærkollegium i Addiscombe/Surrey.
Yemenia Airways
Yemenia Airways – Yemen Airways (arabisk: الخطوط الجوية اليمنية) er det nasjonale flyselskapet i Jemen, med hovedbasen i Sana'a. Selskapet flyr innenriks i Jemen og har over 30 internasjonale destinasjoner.
Flyselskapet ble etablert 4. august 1961 som Yemen Airlines og startet virksomheten sin i 1962. Selskapet ble omorganisert og omdøpt til Yemen Airways i 1972. Selskapet fikk navnet Yemenia i juli 1978.
Den 30. juni 2009 ble selskapet rammet av en ulykke da Yemenia Flight 626 havarerte med 153 mennesker ombord.
Liste over innsjøer i Troms
Liste over innsjøer i Troms er innsjøer og deler av innsjøer som ligger innenfor grensene til Troms fylke. Dersom innsjøen ligger i flere kommuner er den kommunen som tilregnes størstedelen oppført først.
Ort (vekt)
Ort er en gammel norsk måleenhet for vekt.
Det gikk 4 ort på en kvintin, og 4 kvintin på et lodd. En ort tilsvarer dermed ca. 1 gram. En ort kan igjen deles inn i 16 æs.
Wilhelm Eduard Weber
Wilhelm Eduard Weber (født 24. oktober 1804 i Wittenberg, død 23. juni 1891 i Göttingen) var en tysk fysiker. Han var sønn av teologen Michael Weber og bror til fysiologen Ernst Heinrich Weber (1795–1878) og fysiologen Eduard Friedrich Weber (1806–1871).
Livsløp
Wilhelm Weber ble født i Wittenberger Schlossstraße 10 i Wittenberg som sønn av professor i teologi, Michael Weber.
Etter sin utnevnelse til «full professor» i Halle, ble han i 1831 kalt til Göttingen i daværende kongerike Hannover hvor han ble utnevnt til professor i fysikk ved Georg-August-Universität. 14. desember 1837 ble han fratatt stillingen sammen med seks andre porfessorer i Göttingen grunnet en politisk protest mot opphevelse av forfatningen, se Göttinger Sieben. Etter det praktiserte han som privatlærer i Göttingen foruten at han foretok en rekke lenger reiser. I 1843 ble han kallet til Leipzig til han etter revolusjonen i 1848 i Tyskland, fikk tilbake sin gamle stilling.
I Göttingen var Weber en nær venn av Carl Friedrich Gauß som han samarbeidet med i mange år. I 1833 konstruerte de den første elektromagnetiske telegrafen. Over takene i byen Göttingen trakk de to kobbertråder mellom det fysikalske institutt og det Magnetiske observatorium i Sternwarte. De benyttet en symbolkode som minnet om den senere morsekode Det sies at det første telegrammet i 1833 lød: «Michelmann kommt» (Michelmann var vaktmester ved instituttet). Kanskje er dette bare en legende. I 1836 grunnla han sammen med Gauß og Alexander von Humboldt foreningen Magnetischen Verein.
I 1856 utførte Weber målinger sammen med Rudolf Kohlrausch for å bestemme ladningenheter relatert til elektrodynamiske og elektrostatiske forhold. Dette bidro senere til utviklingen av James Clerk Maxwells teori om lysets elektromagnetiske egenskaper. Weber fant sammenhenger vedrørende lyshastighet i vakuum, optikk og elektrisitetslære.
Eponymet weber (forkortet til Wb) SI-enhet for magnetisk fluks er navngitt etter Weber.
Parkour
Parkour /parku:r/ er en bevegelsesidrett der man har som mål å kunne komme seg fra punkt A til B på den mest effektive måten som mulig. Mange ubevisst eller bevisst oppnår denne definisjonen under vanlige daglige aktiviteter. Siden det vanligvis er selvsagt at man kan slike bevegelser vil ting som løping ikke vanligvis bli definert som parkour. Parkour kan dermed bli sett på som en progresjon over de ordinære bevegelsesekvensene alle kan. Altså fortsetter utøvere av parkour der vanlige folk slapp.
Vanlige folk pleier å stoppe med parkour utviklingen sin rundt barndomsalderen og vidre ut vil det bli bare mer og mer sannsynlig at man vil stoppe å utforske bevegelseskombinasjonene sine.
Ungdommer ligger rett utenfor denne parkourgrensen så de fleste parkour utøverene vil befinne seg innen dette tidsrommet. Deres fysiske og metale utvikling vil også gjøre det mulig for mer og mer komplekse og styrkekrevende parkour sekvenser.
Et ord for en som praktiserer avansert parkour er en traceur. Hvis en traceur (en utøver av 'avansert' parkour) møter på et gjerde, vil traceuren mest sannsynlig bruke en slags vault taktikk. Vault taktikker inneholder flere punkter med kontakt og beveger kroppen til utøveren over objektet. Vault taktikker er veldig vanlige bevegelser innenfor parkour.
Parkour mønstre for navn etter hvor og når de brukes, men kan få navnet sitt etter en assosiasjon med dyr og objekter.
Parkour blir ikke definert som en sport ettersom man ikke behøver å konkurrere med andre. Det handler som oftest å konkurrere med seg selv. Å teste sine egne grenser. Derfor blir parkour anerkjent som et disiplin.
Disiplinet Parkour ble opprettet av franskmannen David Belle og flere av hans barndomsvenner. Man utforsket andre veier enn David Belle. En av vennene hans, Sebastien Foucan, begynte det lignende disiplinet freerunning.
Forskjellen på parkour og freerunning
Parkour kan lett forveksles med søsterstilen freerunning. Parkour har som mål å komme seg fra punkt A til B på den mest effektive måten som mulig, freerunning derimot kan ta seg friheten til å stoppe opp på ulike punkter for å gjøre fascinerende bevegelser som spins, flips og figurer. Siden en flip (salto mortale) ikke er en effektiv bevegelse, vil ikke dette defineres som parkour.
Media
Både parkour og freerunning har blitt mer synlig i ulike medier som spill, film, musikkvideoer og reklamer. Noen nevneverdige eksempler er musikkvideoen Jump av Madonna, James Bond-filmen Casino Royale, spillet Mirror's Edge og reklamen for den norske Gullruten som ble gitt ut i 2008.
Standard Parkourbevegelses Klassifisering
Betegnelsene er på engelsk på grunn av mangel på norsk ordvalg.
Landings: Ulike typer landingsmetoder designet for å redusere slagkraften i det man treffer bakken.
Blir noen ganger forkortet til "The PK Roll" eller kalt "The Safety Roll." Den er et av de mest essensielle parkour bevegelsene man kan lære. Denne Landingsmetoden kan redusere slagkraften med bakken opptil 73%.
Siden parkour bevegelser er mye mer ekstreme enn normale bevegelser er høyder og fart mer kraftfulle enn normalt og man vil trenge nye metoder for å redusere stresset kroppen vil bli utsatt for.
Denne bevegelsen krever store muskler langs kontakt sonene for bremse ned fallet. Man skal ikke føle noen smerter under denne øvelsen hvis man gjør den riktig.
Vanlige tegn på at man gjør det feil:
Smerte i holdet
Smerte i ryggmargen
Smerte i kneet
Smerte i albuen
SIKKERHETSTILLTAK: Man må starte i små høyder for å redusere den mulige slagkraften. Selv om denne
Betegnelsen på en bevegelse der man ikke hopper direkte over et hinder, men bruker en eller flere punkter med kontakt for å bevare farten, kontrollen og balansen, slik at effektiviteten ikke forsvinner under bevegelsen.
Gunn Helgesen
Gunn Ragnhild Vårdal Helgesen (født 10. februar 1956) er en norsk lokalpolitiker fra Kristelig Folkeparti. Hun var ordfører i Selje kommune i Sogn og Fjordane fra 1999 til 2011
Hardt mot hardt
Hardt mot hardt er et musikkalbum med Høst, utgitt i 1976.
Amblonoxia
Amblonoxia er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).
Utseende
Middelsstore, rødbrune oldenborrer. Oversiden er tett kledt med små, lyse skjell og virker støvete. Undersiden er kledt med lange, fine hår.
Utbredelse
Slekten er utbredt i USA (California).
Separasjon
Separasjon (fra latin separare, «adskille») er opphevelse av det ekteskapelige samliv enten ved faktisk separasjon/samlivsbrudd eller ved formell separasjon. Ordet brukes først og fremst om den juridiske tilstand (betenkningstid), som ofte går foran for en skilsmisse. De som har fått separasjonsbevilling omtales i dagligtale som «separert».
Formelle regler for separasjon
I Norge reguleres separasjon og skilsmisse av ekteskapsloven av 1991 kapittel 4 og 5. Et ekteskap er frivillig. En ektefelle som «finner å ikke kunne fortsette samlivet», kan kreve separasjon. Søknad om separasjon sendes til statsforvalteren, som deretter avgjør om det skal gis bevilling til separasjon, såkalt separasjonsbevilling. Virkningene av separasjon inntrer den dagen separasjonsbevilling er gitt. Statsforvalteren sender da samtidig melding om separasjonen til Skatteetaten, slik at sivilstatus endres i folkeregisteret.
Tidligst etter ett år som separert kan ektefellene kreve skilsmisse. Det er ingen begrensninger for hvor lenge to ektefeller kan være separert. Separasjonen blir uten rettsvirkninger hvis ektefellene fortsetter eller gjenopptar samlivet. Kortvarige forsøk på å gjenoppta samlivet får likevel ikke den virkningen.
Historikk
Den tidligere ekteskapsloven av 1909 la opp til separasjon som et trinn i en vanlig skilsmisseprosess. Separasjon var vanlig praksis i Danmark-Norge fra 1720. Fra 1830 krevde norske myndigheter at skilsmisse ved bevilling bare var mulig ved forutgående separasjon.
Théodwyn
Théodwyn giftet seg i 2989 med Éomund av Østfold. Sammen fikk de to barn: sønnen Éomer ble født i 2991, og datteren Éowyn i 2995. Begge spilte en viktig rolle i krigen om ringen.
Éomund ble drept i år 3002. Ikke lenge etter dette døde også Théodwyn av sykdom. Hennes bror Théoden oppfostret barna som sine egne etter søsterens død.
Théodwyn es:Anexo:Personajes de El Señor de los Anillos Théodwyn Théodwina
Studiestræde (København)
Studiestræde er en gate i Pisserenden i Indre By i København. Gaten er ca. 600 meter lang og går fra Bispetorvet i øst mot Axeltorv.
Gaten het opprinnelig Rådhusstræde fordi bygningen på hjørnet av Nørregade har vært byens rådhus. Bygningen fungerer nå som bispegård. Gården ble overdratt til Københavns Universitet i 1479 og ble deretter kalt Studiegården og da skiftet gaten navn til Studiestræde.
Studiestræde har hatt flere prominente innbyggere opp gjennom tidene. I nr. 31 bodde Christian Sørensen som oppfant verdens første typografiske settemaskin og i professorgården i nr. 6 hadde Hans Christian Ørsted sitt kjemiske laboratorium fra 1823. Jacob Jacobsen Dampe, bodde i nr. 3 fra 1790.
Axeltorv (København)
Axeltorv er en plass i København omkranset av Vesterbrogade, Axelborg, Scala, Cirkusbygningen og Palads Teatret.
Plassen ble anlagt i 1917 og er oppkalt etter Københavns grunnlegger Absalon. Området var tidligere en del av Vester Farimagsgade (tidligere Farimagsvejen) og fungerte som plass for Københavns hovedbanegårds hovedinngang.
Arkitekt Mogens Breyen sto for en ny plassdannelse i årene 1988–92 sammen med billedhugger Mogens Møller. Arbeidet ble premiert med Københavns Kulturfonds premie i 1993. Plassen består av et gulv med bornholmske granittfliser, en rekke av trær, en speildam eller fontene samt ni vaser av bronse. Dammen og vasene symboliserer solen og planetene, og den relative distanse vasene imellom avspeiler avstander i solsystemet.
Surya Bahadur Thapa
Surya Bahadur Thapa (født 21. mars 1928 i Dhankuta, død 15. april 2015) var en monarkistisk politiker og leder av Rashtriya Janashakti Party (Det Nasjonale Folkepartiet) i Nepal.
Han har vært statsminister 5 ganger:
Politisk karriere på 1950-tallet og under diktaturet
Opprinnelig var han med i Nepals Kongressparti i opprøret mot Rana-dynastiet i 1950 til 1951. Seinere var han uavhengig leder for overhuset i parlamentet i 1960.
Etter kong Mahendras statskupp i 1960 blei han en kjent panchayat-politiker.
Under Panchayat-systemet viste han også politisk sjølstendighet og sivilt mot. Etter å ha vært statsminister på store deler av 1960-tallet kritiserte han kongens politiske system og krevde reformer. Kong Mahendra sørga for at han fikk et par år i fengsel for det.
Kong Birendra bragte han tilbake som statsminister da reformer blei nødvendige, etter at et stort opprør hadde trua med å styrte kongehuset våren 1979. Han har blitt anklaga for å bl.a. ha tuska bort statlige skogeindommer for å «fikse» at kongens forslag vant folkeavstemninga om statssystemet i 1980.
Da kong Birendra uttrykte ønske om at han skulle gå av etter at krisa var over, nekta Thapa å adlyde kongen, og krevde at det måtte være vanlig flertall for mistillit mot ham i parlamentet hvis han skulle gå av.
Etter at han var sparka, innleda Thapa en offentlig kampanje mot den hemmelige, kriminelle gjengen han sa styrte nepalsk politikk.
Leder av RPP under parlamentarismen
Fra innføringa av flerpartisystem og parlamentarisme etter demokratiopprøret (kjent som Jana Andolan) i 1990, blei han sammen med en annen panchayat-politiker, Lokendra Bahadur Chand, leder for det nye monarkistiske høyrepartiet Rastriya Prajatantra Party (RPP).
Dette partiet sprakk straks i to, og Thapas fløy, som stilte til valg i 1991 under navnet RPP (Thapa), fikk en representant i valget.
De to fløyene av RPP var politisk isolert hele den første kongressperioden, fordi de blei forbundet med det rojalistiske diktaturet før 1990.
Thapas og Chands fløyer gjenforente seg i 1992, og det forente RPP fikk under Thapas ledelse ved valget i 1994 inn 20 representanter.
Etter valget var UML største parti, men mangla flertall til å danne regjering. Både UML og det tidligere regjeringspartiet Nepals Kongressparti var nå avhengige av RPP for å få flertall. Dermed var isolasjonen av partiet fra første kongressperiode brutt.
Men i parlamentet skilte Thapas og Chands fløyer av RPP lag igjen, og ga seg til å slåss om ministerposisjoner. Thapas fløy var mest for samarbeid med Nepals Kongressparti, mens den mer høyreorienterte fløya til Chand foretrakk UML. Følgen var at Chands fløy først støtta ei mindretallsregjering av UML, mens Thapas fløy etter dette gikk inn i ei mindretallsregjering fra kongresspartiet. Dette spillet fortsatte i resten av den andre kongressperioden. Det bidro til å splitte både RPP og de andre store partiene i parlamentet enda mer, og gjøre parlamentet og de politiske lederne svært upopulære.
Ved valget i 1999 beherska Thapas fløy RPP og fikk 11 representanter.
RPP (Chand) gjorde det dårlig og blei ikke representert.
Thapa og Gyanendras to statskupp 2002 og 2005
Etter Gyanendras første statskupp i oktober 2002, da kongen sparka Deuba og begynte å utpeke statsministre med svak politisk støtte, tok Thapa over som statsminister etter Chand i et år, fra juni 2003 til juni 2004.
Han kritiserte kong Gyanendras forfølgelse av parlamentariske politikere og hans bruk av ekstreme høyrepolitikere i regjeringa etter kongens andre statskupp 1. februar 2005, men enkelte av hans tilhengere deltok også i det kongelige diktaturets regjering.
The Gladiators
The Gladiators er en reggaegruppe fra Jamaica, som hadde sin storhetstid på 1970-tallet. Gruppa besto av Albert Griffiths (gitarist og vokalist), Clinton Fearon (bassist og vokal) og Gallimore Sutherland (rytmegitar og vokal). Gruppas to mest kjente album er Trenchtown Mix Up fra 1976 og Proverbial Reggae fra 1978. Grupper er kjent for låter som «Hearsay», «Jah Works», «Dreadlocks the Time is Now». Låtene «Mix Up», «Music Makers from Jamaica» og «Soul Rebel» er skrevet av The Wailers.
Surya Bahadur Thapa
Thapa og Gyanendras to statskupp 2002 og 2005
I 2005 brøyt også den ekstreme innenriksministeren i kong Gyanendras regjering, Khamal Thapa, ut av det gamle RPP og organiserte sitt eget RPP, som også omtales i pressa som RPP (Thapa). Dette partiet blei bl.a. størst i Gyanendras lokalvalg 8. februar 2006, der bare ekstreme monarkistiske småpartier deltok. Det kan skape forvirring, fordi dette RPP (Khamal Thapa) altså ikke har noen ting å gjøre med Surya Bahadur Thapas fløy av RPP, som har vært kjent som RPP (Thapa) fra 1991.
The Gladiators
Historie
Gruppa startet som en vokaltrio i 1967, med Albert Griffihts, David Webber og Errol Grandison. Etter en turbulent periode på slutten av 1960-tallet, trakk David Webber og Errol Grandison seg fra trioen. Albert Griffihts sto da igjen alene. Han Hadde flyttet in til hovedstaden Kingston som fjortenåring. I slumområdet Trenchtown i Kingston møtte han på Clinton Fearon, som var en god gitarist og flink til å synge. Han hadde vært medlem av gruppa «The Brothers» sammen med to venner av seg tidligere, men sto også som soloartist for øyeblikket og godtok tilbudet om å bli med i The Gladiators sammen med Albert Griffihts. Det var på denne tiden at Clinton Fearon og Albert Griffihts backet opp andre musikere i Kingston. Blant andre samarbeidet de med Burning Spear.
Surya Bahadur Thapa
Thapa og Gyanendras to statskupp 2002 og 2005
Etter at demokratiet seira i opprøret i april 2006 og parlamentet fra 1999 blei gjeninnkalt, så det ut til at Thapas nye RJP stort sett stemte sammen med den regjerende Sjupartialliansen. RJP stemte bl.a. sammen med resten av parlamentet for å redusere kongens politiske rettigheter.
The Gladiators
Historie
I 1973 ble The Gladiators en trio igjen, noe de egentlig hadde vært fra begynnelsen av, da Gallimore Sutherland ble gruppens tredje medlem. I 1976 signerte The Gladiators platekontrakt med britiske Virgin Records og i året som fulgte ble deres debutalbum Trenchtown Mix Up utgitt. Året etter fulgte The Gladiators opp med to roots-album, Proverbial Reggae og Naturality. I 1980 kom albumet Sweet So Till.
På midten av 1990-tallet gikk Clinton Fearon ut av the Gladiators, for starte sin egen solokarriere. Clinton Fearon grunnla senere harmonigruppene «The Defenders» og «Boogie Brown Band». The Gladiators fortsatt aktive, med grunnlegger Albert Griffihts som vokalist.
Møsstrond
Møsstrond er et sogn som ligger omkring Møsvatn i Rauland prestegjeld i Vinje kommune i Telemark.
Etter at Møsvatnet ble regulert, ble Møsstrond kirke liggende på øya Hovden. Her lå også Sør-Norges siste internatskole, som nå er nedlagt. I nordvestenden av Møsvatnet ligger Mogen turisthytte som er et populært startpunkt for fotturer på Hardangervidda. I juli-september går båten MB «Fjellvåken II» i rute mellom Skinnarbu og Mogen.
Møsvatn er ellers kjent for et godt røyefiske, både sommer og vinter.
Frode Rønning
Frode Rønning (født 7. juli 1959) er en norsk skøyteløper og skøytetrener. Han var i mange sesonger blant verdens beste skøytesprintere.
Sammenlagt i Verdenscupen
I 1981 ble han tildelt Olavstatuetten.
Melqart
Melqart, antagelig fønikiske Milk-Qart, «Bykonge», indre nøyaktig Melkart, Melkarth eller Melgart, akkadisk Milqartu, var en skytsgud for den fønikiske byen Tyr på tilsvarende vis som guddommen Eshmun beskyttet byen Sidon. Melqart ble ofte titulert Ba‘l Ṣūr, «Herre av Tyr», den nedarvet konge av den kongelige slekt. På gresk i henhold til interpretatio graeca ble han identifisert med Herakles og referert til som «Tyriske Herakles».
Frode Rønning
Sammenlagt i Verdenscupen
I 2011 var han med i tredje utgave av Mesternes Mester på NRK.
Melqart
Melqart ble dyrket av fønikere og puniske kulturer fra Syria til Spania. Den første opptreden av navnet er i inskripsjon på stele fra 800-tallet f.Kr. «Ben-Hadad»-inskripsjonen, som ble funnet i 1939 nord for Aleppo i nordlige Syria. Den ble reist av sønnen til konge av Arma «for hans herre Melqart som han ga løfte til og han hørte hans stemme».
Religiøs kult i kildene
Melqart var sannsynligvis den særskilte Baal som er nevnt i Den hebraiske Bibelen, og dyrkelsen av ham ble introdusert til kongedømmet Israel av kong Akab og i stor grad utryddet av kong Jehu. I Første Kongebok 18:27 er det en mulig hånlig referanse til de legendariske herakleiske reisene som ble gjort av guden og til og til gudens årlige egersis (oppvåkning): «Rop høyere! Han er jo gud. Han er vel falt i tanker, eller han er gått avsides eller er ute på reise. Kanskje han sover og må våkne først.»
Den helleniserte fønikiske forfatteren Heliodor fra Emesa (Homs) refererer i hans Aethiopica til dansingen til sjøfolk fra Tyr til ære for den Tyriske Herakles, «Nå hopper de åndelig opp i luften, nå bøyer de knærne til bakken og dreier på dem som folk som er besatt.»
Den greske historikeren Herodot (2.44):
Den jødiske historikeren Josefus nedtegner i hans Ioudaike archaiologia (Jødisk forhistorie) 8.5.3 hvor han følger historikeren Menandros angående kong Hiram I av Tyr (ca. 965–935 f.Kr.):
Den makedonske måneden Peritius tilsvarer til dagens februar, noe som indikerer at denne årlige oppvåkningen var på ingen måte en solvervsfeiring. Det ville ha sammenfalt med den normale avslutningen vinterregnet. Den årlige observasjonen av den gjenopplivende egersis til Melqart kan identifisere Melqart som en liv-død-gjenfødelse-guddom.
Den romerske keiser Septimius Severus var født i Leptis Magna (dagens Libya) i Nord-Afrika, en opprinnelig fønikisk by hvor dyrkelsen av Melqart var utstrakt. Severus er kjent for å ha reist et tempel i Roma som var dedikert til «Liber og Herkules», og det er antatt at keiseren søkte å ære guden fra hans hjem og identifiserte Melqart med de romerske guddommene Liber og Herkules, enten den ene eller begge.
Arkeologiske spor
I Tyr ble ypperstepresten rangert nest etter kongen. Mange navn i Kartago reflekterer Melqarts betydning, eksempelvis Hamilkar og Bomilkar. Ba‘l («herre») er et navnelement kartagiske (puniske) navn som Hasdrubal og Hannibal, men disse refererer ganske sikkert ikke til Melqart, men enten til Ba'al Hammon (Baal av Karatgo), hovedguden i Kartago, en gud som grekerne identifiserte med Kronos og til Saturn av romerne, eller det ble ganske enkelt benyttet som en tittel.
Melqart beskyttet kartagiske områder på Sicilia som Ras Melqart (Malqarts kapp) hvor hans hode, som for øvrig ikke var til å skjelne fra Herakles, opptrer på lokalt pregete mynter fra 300-tallet f.Kr.
Melqarts cippi som er funnet på Malta og dedikert til guden som en votivgave. Inskripsjonene på denne, både på fønikisk og gresk, ble nøkkelen til å forstå det fønikiske språket av den franske forskeren Jean-Jacques Barthélemy på slutten av 1700-tallet.
Tempelsteder
Et annet tempel for Melqart var i Ebyssus på Ibiza, det ene av fire fønikiske steder på øyas sørkyst. I 2004 avdekket vegarbeidere i Avinguda Espanya (en av hovedvegene på Ibiza) ytterligere et kartagisk tempel ved vegen. Tekster som ble funnet nevner Melqart sammen med andre kartagiske guder som Eshmun, Astarte og Baʻl.
Et annet iberisk tempel for Melqart har blitt identifisert ved Kartago Nova (dagens Cartagena) ved Spanias østkyst. Den tyriske gudens beskyttelse strakte seg til det hellige neset (Cabo de São Vicente) på sørenden av Portugal, den punktet som ligger lengst til vest på Den iberiske halvøya.
Hannibal og Melqart
Hærføreren Hannibal var en trofast tilhenger av Melqart. Den romerske historikeren Titus Livius har nedtegnet legenden at rett før han satte i gang med sin marsj mot Italia gjorde han en pilegrimsreise til Gadis, det eldste setet for fønikisk dyrkelse av Melqart i vest. Hannibal styrket seg selv åndelig med bønner og ofringer ved Melqarts alter. Han dro deretter til Kartago Nova (Nye Kartago) med sitt sinn fokusert på guden og rett før avmarsjen til Italia fikk han et merkelig syn som han mente var sendt av Melqart.
En ungdom av guddommelig skjønnhet sto fram for Melqart om natten. Ungdommen fortalte Hannibal at han hadde blitt sendt av den øverste guddom Melqart for lede sønnen til Hamilkar til Italia. «Følg meg,» sa budbringeren, «og se til at du ikke ser deg tilbake.» Hannibal fulgte anvisningene til den besøkende ånden. Hans nysgjerrighet fikk ham likevel til å snu sitt hode og så da en slange som krøp gjennom skogen og knuste krattskogen etter seg. Den bevegde seg som et svart uvær med torden og lyn etter seg. Da Hannibal spurte om meningen av denne visjonen, svarte Melqart: «Hva som gagner deg i avsondrete Italia. Følg dun stjerne og henvend deg ikke lengre inn i de mørke rådene til himmelen.»
Forsøk på syntese
På grunn av de knappe sporene som finnes av Melqart, er dagens forskerne etterlatt til spekulasjoner om hvilken type guddom som Melqart var. William F. Albright har foreslått at Melqart tidvis var likestilt med den mesopotamiske guden Nergal, en gud for underverden, ettersom dennes navn også betyr «bykonge». Andre forskere mener dette er en tilfeldig forbindelse ettersom det fra andre kilder ikke finnes noe som antyder en gud for underverden og det er mer naturlig å forstå ham som en skytsgud for Tyr. Det har også blitt foreslått at Melqart begynte som en havgud som senere ble gitt soltilknytning eller alternativt at han begynte som en solgud som siden ble tilknyttet havet. Dessverre er det svært lite som kjennes til om hans kult.
Hilton Head Island
Hilton Head Island er en øy i Beaufort County på kysten av den amerikanske delstaten Sør-Carolina. Ved folketellingen i 2000 var det 33 862 innbyggere på øya. Hilton Head Island ligger 70 kilometer nord for Savannah i Georgia og 150 kilometer syd for Charleston i South Carolina. Øya har 20 kilometer strandlinje mot Atlanterhavet og er et populært feriemål.
Hilton Head Island betjenes av flyplassene Savannah-Hilton Head International Airport og Hilton Head Airport, som ligger på selve øya. Hilton Head Island er berømt for sine svært gode golfbaner, og turneringen Verizon Heritage på PGA-touren arrangeres hvert år på Harbour Town Golf Links i feriekolonien The Sea Pines Resort.
Selv om øya er mest kjent som et reisemål, har Hilton Head en hurtigvoksende, fast bosetning, hovedsakelig bestående av velstående innflyttere fra Ohio, New Jersey og andre nordlige delstater. Øya får også en stadig større latinamerikansk bosetning.
Æs
Æs er en masseenhet, det vil si en måleenhet for vekt. Den ble brukt i Norge i perioden 1687 til 1875.
Det gikk 16 æs på en ort, og 4 ort på en kvintin, dermed tilsvarer 1 æs ca. 1/16 gram. 1 æs kunne videre deles inn i 16 gran. 8192 æs tilsvarte dermed ett handelspund og ett sølvvektspund. Det var få som hadde bruk for en så liten enhet.
Den norrøne ordet æs betød «sømhull, snørehull i kanten av noe».
Harald
Harald er et nordisk og tysk mannsnavn med norrøn og urnordisk opprinnelse. De to navneleddene betyr «hær» og «hersker».
Torodd Urnes
Torodd Urnes (født 7. april 1953 i Indre Hafslo, Luster kommune) er en norsk lokalpolitiker fra Kristelig Folkeparti. Han var ordfører i Luster kommune i Sogn og Fjordane fra 2003 til 2011. Urnes var medlem av kommunestyret i Luster i 16 år, fra 1995 til 2011.
Harald
Etymologi
Harald har opprinnelse i det norrøne navnet Haraldr og det urnordiske navnet *HarjawaldaR. Navneleddet har betyr «hær» og valdr betyr «hersker».
Torodd Urnes
Urnes er veterinær av yrke.
Harald
Etymologi
Harald er også den gammeldanske og gammelsvenske formen av navnet. Haraldur er en islandsk form av navnet. Harold en engelsk variant av navnet, med opprinnelse i Hereweald, den gammelengelske formen av Haraldr. Arald er en norsk dialektform av navnet, som har gitt opphav til etternavnet Araldsen.
Utbredelse
Haraldr er kjent brukt i tolv runeinnskrifter fra vikingtiden, oftest i akkusativ-formen (haralt). Dette er et relativt lite antall, så navnet var antakelig ikke blant de aller mest brukte. At førsteleddet i navnet ikke har fått omlyd fra a til æ, kan tyde på at navnet kom til Norden etter i-omlydsperioden på 600-tallet. Navnet kom til Danmark før 800-tallet og til Norge på 800-tallet. Harald var et vanlig navn i Norge i middelalderen. Over 100 forskjellige personer med navnet er nevnt i Regesta Norvegica. Harald var blant de mest brukte navnene på nyfødte gutter i Norge i perioden ca. 1880–1930, og igjen fra 1937 til ca. 1950. Den plutselige økningen i 1937 skyldtes sannsynligvis at den norske prinsen Harald ble født det året. Navnet har vært mest brukt på Østlandet.
I England var Harold eller Harald et vanlig navn på 1000-tallet, men gikk ut av brukt etter at Harald II av England tapte i slaget ved Hastings i 1066. Navnet ble igjen tatt i bruk fra 1800-tallet i formen Harold.
I USA var Harold et populært navn fra slutten av 1800-tallet og fram til 1940-årene.
Formen Harild var brukt i Norge på 1600- og 1700-tallet. I Sverige og Danmark var Harald mest brukt i 1900- og 1910-årene. I Sverige spesielt i Götaland, og i Danmark i Nordjylland og på Bornholm.
Harald og relaterte navn har navnedag i flere land:
Harald er i dag et vanlig navn i Norge og Tyskland. Haraldur er vanlig på Island, og Harold er vanlig i USA. Bjørn Harald og Svein Harald er vanlige sammensetninger av navnet i Norge.
Torshaug Idrettsforening
Torshaug idrettsforening (Torshaug IF) var en idrettsklubb på Torshov i bydel Sagene i Oslo. Klubben ble etablert 30. juni 1909.
For klubben har friidrett vært den sentrale idretten, men er den hadde perioder med tilbud innen fotball, boksing, bryting og sykling. I 1914 slo klubben seg sammen med Bjølsen IF.
Fra 1926 fikk klubben tilgang til Sagene gymnastikksal som treningslokale for boksing. Dette gjorde at klubbens satsing på boksesporten tok seg opp i påfølgende årene, og klubben kan vise til en rekke norgesmestere inne boksing og friidrett.
Blant klubbens mest kjente boksere er Felix Dobbertin og Aage Andersen, mens det innen friidrett er Charles Hoff og Thorvald Minde som er de mest kjente. Torshaug IF ble formelt avviklet 10. juni 1999, dette kom etter minimal aktivitet siden 1960-tallet.
Berknerøya
Berknerøya er en stor øy i Antarktis som er fullstendig omsluttet av isbremmer og dekket av is. Den er om lag 320 kilometer lang og 140 kilometer bred, og med et areal på 43 873 km² er den jordas 31. største øy og den nest største i Antarktis, etter Aleksanderøya. Berknerøya separerer Ronne isbrem fra Filchner isbrem i Weddellhavet øst for Antarktishalvøya, og ligger innenfor Storbritannias og Argentinas kravområder.
Historie
Berknerøya ble oppdaget av medlemmer av en amerikansk ekspedisjon under ledelse av Finn Rønne i løpet av Det internasjonale geofysiske året (IGY) 1957–58. De ga den navnet Hubley Island etter den amerikanske glasiologen Richard C. Hubley som omkom i Alaska i 1957, men United States Advisory Committee on Antarctic Names (US-ACAN) fastssatte navnet Berkner Island etter den amerikanske fysikeren Lloyd Berkner som deltok på Richard E. Byrds antarktisekspedisjon i 1928–1930.
Araguaia
Araguaia (portugisisk: Araguaia) er ei elv i Brasil. Den er den største sideelva til Tocantins, og er 2 627 km lang, med et nedbørfelt på 358 125 km².
Geografi
På grunn av det enorme antallet sideelver er det ikke lett å entydig bestemme elvas kilde. Viktige sideelver har sitt utspring i fjellkjeden Araras i Mato Grosso, og også i fjellkjeden Divisões i Goiás. I hehold til andre kilder er Araguaías kilder i Caiapó-fjellkjeden, på grensen mellom Goiás og Mato Grosso. Fra kildeområdene renner elva mot nordøst til samløpet med Tocantins nær byen São João.
Langs sitt løp danner elva grensa mellom delstatene Goiás, Mato Grosso, Tocantins og Pará. Omtrent midtveis i løpet deler Araguaia seg i to grener, en vestlig som beholder navnet Araguaia og en østlig gren kalt Rio Javaés. Elvegrenene løper senere sammen, og danner dermed Bananaløya, verdens største elveøy.
En stor del av Araguaias løp er seilbar hele året, men nedenfor Bananal blir elva avbrutt av stryk.
«Araguaia» betyr «Araelva» på det lokale Tupispråket.
Blant de viktigste byene langs Araguaia er Barra do Garças, Aragarças, Aruanã, Luiz Alves, São Félix do Araguaia, Santa Terezinha, Araguacema, Conceição do Araguaia, Xambioá, São Geraldo do Araguaia og São João do Araguaia.
Lund (by)
Lund er en svensk by i Skåne län i landskapet Skåne. Lund er sammen med Sigtuna Sveriges eldste by. Den er administrasjonssenter for Lund kommune. I 2015 hadde tettstedet Lund 87 244 innbyggere.
Lund er sammen med Sigtuna den eldste by i det nåværende Sverige.
Dansketiden
Lund var – som resten av Skåne – dansk fra begynnelsen. Den ble grunnlagt som kjøpstad av Knut den store. Knut den store lot blant annet innrette et myntverk i byen, og på myntene ble byens navn stavet på samme måte som myntmestrene i England på samme tid stavet London, og derfor skrev man LVND DENEMAC for å markere at det var det danske London i Skåne, og ikke London i England der var tale om.
Byen var i en kort periode under Erik Emune Danmarks hovedstad. Herfra kommer betegnelsen «Metropolis Daniæ».
Ingen konge kunne bestige den danske trone uten først å bli hyllet av skåningene på Leerbecks høj (i dag Sliparebacken) ved Lund. Samme høyde var stedet for Skånelandenes landsting.
Katedralskolen i Lund, grunnlagt i 1085 er Danmarks eldste skole. Den er stadig i drift og er en gymnasieskole i byens sentrum.
I 1104 ble byen residensby for den nordiske erkebiskop og Danmarks viktigste by med 3,000-4,000 innbyggere. I begynnelsen av 1300-tallet tapte byen imidlertid betydning i forhold til Malmø.
Ved reformasjonen ble Lunds stilling endret ved at erkebispesetet ble nedlagt, og de kirkelige eiendommer ble oppdelt.
Svenskene overtar
I året 1658 kom Lund sammen med Skåne, Halland og Blekinge under svensk overhøyhet, og i 1666 ble Lund universitet grunnlagt som et ledd i forsvenskningen. Allerede 1425-1536 fantes imidlertid Akademiet i Lund, som var Danmarks første egentlige universitet.
På og i begynnelsen av 1600-tallet ble Sverige rammet av krig og vanskeligheter. Etter tur var svenske og danske styrker forlagt i byen. Freden i Lund i 1679 avsluttet den skånske krig.
I 1703 og 1711 herjet branner og 1712-13 byllepest. Det var en hardt prøvet by som for en tid ble kongesete. Mellom den 6. september 1716 og 11. juni 1718 residerte kong Karl XII i professor Hegardts hus ved Södergatan, noe som gjorde at Lund ble Sveriges de facto hovedstad i disse årene.
I 1856 ble det bygget jernbane ut fra Malmö, og året derpå fortsatte jernbaneutbyggingen nordover. Dermed hadde den industrielle revolusjon med påfølgende urbanisering nådd Lund.
Handelen gikk tilbake, derimot synes håndverket å ha blomstret, og Lund var fortsatt stiftsstad med domkapittel og katedralskole. Universitetet innebar på sikt vedvarende muligheter, men ennå rundt 1800 var byen en «akademisk bondby» (Tegnér) med bare cirka 3 000 innbyggere.
Universitetet og forskerbyen Ideon spiller idag en stor rolle for innbyggerne i Lund. Det er omtrent 30 000 studenter i Lund.
Historiske bygninger
Byen har, foruten domkirken, flere gamle bygninger, hvorav noen går tilbake til middelalderen. Dekanhuset stammer fra 1200-tallet og er plassert i frilandsmuseet Kulturen midt i byen. Krognoshuset ― etter slekten Krognos ― er fra 1300-tallet, Liberiet fra 1400-tallet og Stäket fra 1570 ― bygget av den stenrike Gørvel Fadersdatter (Sparre). Kungshuset i parken Lundagård stammer fra 1584 og ble oppført av kong Frederik II.